Il-Malta Today, il-bieraħ, f'artiklu intitolat tkellmet dwar għar fil-ponta ta' Tigne li sfronda s-saqaf tiegħu u li per konsegwenza ta' dan inkixfu l-pedamenti tal-blokk Q2 wieħed minn ta' l-aħħar li nbnew fil-peninżola ta' Tigne bħala parti mill-proġett tal-MIDI. L-iżviluppaturi qed jgħidu li dan seħħ bħala riżultat ta' proċessi naturali – jiġifieri l-impatt tal-mewġ f'żona li hi esposta għall-elementi. Imma l-Awtorità għall Ambjent u r-Riżorsi (ERA) qed tgħid li anke jekk in-natura effettwat, hemm ukoll impatt riżultanti mill-iżvilupp. Polemika li irridu naraw kif ser tiżviluppa. Imma sadanittant ikun għaqli li l-ERA tara sewwa x'inhu jiġri f'għerien oħra fl-inħawi. Infakkar li b'inizjattiva tal-Kunsill Lokali ta' Tas-Sliema, 12-il sena ilu, kien tħejja rapport ġejoloġiku li kif inhu xieraq jiffoka ukoll dwar il-ħarsien tal-kosta ta' Tas-Sliema. Għaddew tnax il-sena u t-twissijiet li fih ir-rapport għadhom validi. Anzi, pjuttost huma ta' natura iktar urġenti milli kienu 12-il sena ilu, għax, probabbilment li sadanittant ma sar xejn jew kważi xejn. Fost l-osservazzjonijiet fir-rapport (f'paġna 15) hemm din : Meta ser nagħtu kas? Meta jisfronda l-għar? Jekk iweġġgħu jew imutu n-nies min ser jerfa' r-responsabbiltà? Inutli nwaħħlu fin-natura!